GPI พุ่ง 10% “บล.เออีซี” เคาะเป้าสนั่น 4.70 บาท รับกำไรปี 60-61 โตแกร่ง!
GPI พุ่ง 10% "บล.เออีซี" เคาะเป้าสนั่น 4.70 บาท รับกำไรปี 60-61 โตแกร่ง! ล่าสุด ณ เวลา 10.31 น. อยู่ที่ระดับ 3.02 บาท บวก 0.28 บาท หรือ 10.22%  สูงสุดที่ 3.20 บาท ต่ำสุดที่ 2.80 บาท ด้วยมูลค่าซื้อขาย 27.43 ล้านบาท
22 ม.ค. 2561

ผู้สื่อข่าวรายงานว่า ราคาหุ้นบริษัท กรังด์ปรีซ์ อินเตอร์เนชั่นแนล จำกัด (มหาชน) หรือ GPI ณ เวลา 10.31 น. อยู่ที่ระดับ 3.02 บาท บวก 0.28 บาท หรือ 10.22%  สูงสุดที่ 3.20 บาท ต่ำสุดที่ 2.80 บาท ด้วยมูลค่าซื้อขาย 27.43 ล้านบาท

โดย บล.เออีซี ระบุในบทวิเคราะห์  ว่า GPI แนะนำ ซื้อ ราคาเป้าหมาย 4.70 บาท โดยคาดว่าปี 2560 คาดกำไรโต 13.7% จากปีก่อน จากความนิยมที่มากขึ้นในกิจกรรมแข่งขันเครื่องบิน “Air Race 1” พร้อมกับออเดอร์ที่เพิ่มขึ้นในธุรกิจรับจ้างพิมพ์ส่วนปี 2561 คาดโตต่อ 17.4% จากช่วงเดียวกันเมื่อปีก่อน จากรับงานพิมพ์พิเศษเพิ่มขึ้นและแนวโน้มธุรกิจยานยนต์ที่ฟื้นตัวคาดทำให้บริษัทมีโอกาสปรับขึ้นค่าเช่าพื้นที่จัดแสดงสินค้า